རྒྱལ་སྲས་

རྒྱལ་སྲས་ཞེས་པ་ནི་སངས་རྒྱས་ཀྱི་སྲས་ཏེ་བྱང་ཆུབ་སེམས་དཔའི་མིང་གི་རྣམ་གྲངས་ཤིག་ཡིན། "རྒྱལ་བ་སངས་རྒྱས་བཅོམ་ལྡན་འདས་དང་དེ་ཡི་སྲས་བྱང་ཆུབ་སེམས་དཔའི་ཚོགས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ 81ཞེས་གསུངས་པ་ལྟར་རྒྱལ་བ་སངས་རྒྱས་ཀྱི་སྲས་སུ་གྱུར་པའི་བྱང་ཆུབ་སེམས་དཔའ་རྣམས་ལ་འཇུག་པའི་ཐ་སྙད་ཅིག་ཡིན་ནོ། །
 མཚན་ཉིད། 
ཀུན་རྫོབ་དང་དོན་དམ་པའི་བདེན་པ་གཉིས་ཀྱི་རྣམ་དབྱེ་ཤེས་ཤིང་ཤེས་རབ་ཀྱི་སྟོབས་ཀྱིས་ཆོས་རྣམས་ཀྱི་རང་བཞིན་སྟོང་པ་ཉིད་དུ་རྟོགས་པ་ནི་རྒྱལ་སྲས་ཀྱི་མཚན་ཉིད་དེ། "དེ་ལ་ཤེས་རབ་འབྲིང་གི་ལྟ་བ་དང་ལྡན་པ་ཀུན་རྫོབ་དང་དོན་དམ་པའི་དབྱེ་བ་ཡོངས་སུ་ཤེས་པའི་མཁས་པ་ནི་རྒྱལ་སྲས་སོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས། 43ཞེས་དང་། "སེམས་ཅན་གང་ཞིག་ཕན་བདེ་མཐའ་དག་སྦྱིན་པར་བྱེད་པ་དེ་འདྲའི་རྒྱལ་སྲས་སྦྱིན་བདག་མཐར་ཐུག་པ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་ 26ཞེས་གསུངས་པ་ལྟར་སེམས་ཅན་ཐམས་ཅད་ལ་ཕན་བདེ་སྦྱིན་པར་བྱེད་པའི་བྱང་ཆུབ་སེམས་དཔའ་དེ་ཡིན་ནོ། །
 སྒྲ་བཤད། 
"བདུད་བཞིའི་གཡུལ་ལས་རྒྱལ་བས་ན་རྒྱལ་བ་སངས་རྒྱས་བཅོམ་ལྡན་འདས་དང་དེ་ཡི་སྲས་བྱང་ཆུབ་སེམས་དཔའི་ཚོགས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ 81ཞེས་གསུངས་པ་ལྟར་བདུད་བཞི་ལས་རྒྱལ་བའི་སངས་རྒྱས་ཀྱི་སྲས་སུ་གྱུར་པའི་ཕྱིར་རྒྱལ་སྲས་ཞེས་བྱའོ། །
ངོ་བོ།
བྱང་ཆུབ་སེམས་དཔའ་བདེན་པའི་རྣམ་དབྱེ་ལ་མཁས་ཤིང་ཆོས་ཉིད་མངོན་སུམ་དུ་རྟོགས་པ་རྣམས་ལ་རྒྱལ་སྲས་ཞེས་བྱ་སྟེ། "རྒྱལ་སྲས་བྱང་ཆུབ་སེམས་དཔའ་བདེན་པ་ལ་མཁས་པས་ཆོས་ཉིད་ཀྱི་བདེན་པ་མཐོང་བ་དང་།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་དཔར། ཤོག་ངོས། 36 ཞེས་གསུངས་པ་ལྟར་རོ། །"མཐར་ཐུག་གི་འབྲས་བུ་སྐྱོབ་པ་རྣམས་ཀྱི་བྱང་ཆུབ་དང་གནས་སྐབས་ཀྱི་འབྲས་བུ་རྒྱལ་སྲས་ས་ལའང་ཡི་རང་ངོ་། །" རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་ 44ཞེས་གསུངས་པ་ལྟར་སངས་རྒྱས་ཀྱི་གོ་འཕང་ལ་སློབ་པའི་སྲས་སུ་གྱུར་པའི་ཕྱིར་རྒྱལ་སྲས་ཞེས་བྱའོ། །
 དབྱེ་བ། 
རྒྱལ་སྲས་ལ་དབྱེ་ན། "རྒྱལ་སྲས་བྱང་ཆུབ་སེམས་དཔའ་ཐེག་པ་ཆེན་པོའི་ཆོས་ལ་ལོངས་སྤྱོད་ཅིང་ཅི་འདོད་འབད་མེད་དུ་འབྱུང་བ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ 664ཞེས་དང་། "སེམས་མཆོག་ལྷ་ཡི་ཛམྦུའི་གསེར་གྱི་རྒྱན། །མི་ལྡོག་རྒྱལ་སྲས་དབང་བསྒྱུར་རྒྱལ་པོ་ཡི། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས་ 106ཞེས་གསུངས་པ་ལྟར་ས་རིམ་དང་སྦྱར་ན་སོ་སྐྱེའི་རྒྱལ་སྲས་དང་འཕགས་པའི་རྒྱལ་སྲས་གཉིས་སུ་དབྱེ་བ་དང་། ཡང་ "དང་པོའི་སེམས་ལྡན་རྒྱལ་སྲས་སེང་གེའི་བུ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས་ 106ཞེས་པ་ལྟར་སེམས་བསྐྱེད་གསར་པ་ནས་བཟུང་སྟེ་རྒྱལ་སྲས་སུ་འཇོག་གོ། །

ཁྱད་ཆོས།
རྒྱལ་སྲས་རྣམས་ཀྱིས་རྟོགས་པའི་དེ་བཞིན་ཉིད་ནི་འཇིག་རྟེན་པ་དང་ཉན་རང་གི་དེ་བཞིན་ཉིད་དང་རང་བཞིན་གཅིག་པ་སྟེ། ཐམས་ཅད་ཀྱང་དངོས་པོའི་བདེན་པ་དང་བྲལ་བའི་སྟོང་པ་ཉིད་དུ་རོ་གཅིག་པའི་ཕྱིར། "རྒྱལ་སྲས་རྣམས་ཀྱི་ཕྱིན་ཅི་ལོག་པའི་དེ་བཞིན་ཉིད་གཅིག་པ་ཉིད་དེ་དངོས་བྲལ་ཏེ།"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས། 77 ཞེས་དང་། "རྒྱལ་སྲས་བྱང་ཆུབ་སེམས་པའི་དེ་བཞིན་ཉིད་དོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་དཔར། ཤོག་ངོས། 65ཞེས་གསུངས། 
རྒྱལ་སྲས་རྣམས་ནི་ཉན་རང་གི་བྱང་ཆུབ་ལ་མི་སློབ་པར་རྣམ་མཁྱེན་གྱི་གོ་འཕང་དོན་དུ་གཉེར་ཏེ། སངས་རྒྱས་ཀྱི་ཆོས་ལ་སློབ་པར་བྱེད་དོ། །"རྒྱལ་སྲས་བདེན་པ་བཞིའི་རྣམ་དབྱེ་ལ་མཁས་པ་དང་། བྱང་ཆུབ་ལས་ཕྱིར་མི་ལྡོག་པའི་ལམ་ཐོབ་པ་དང་། དགྲ་བཅོམ་པ་ཉོན་མོངས་པའི་དྲི་མ་བསམ་ཅིང་སོམ་ཉི་སྤངས་པ་གསུམ་དང་། བཞི་པ་ནི་སྟོང་ཉིད་སྟོན་པའི་དགེ་བའི་བཤེས་གཉེན་གྱིས་ཡོངས་སུ་ཟིན་པ་རྣམས་སོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག་ངོས།  13bཞེས་གསུངས་པ་ལྟར་རོ། །
 རྩོད་སྤོང་། 
གལ་ཏེ་རྒྱལ་སྲས་ཞེས་པ་སངས་རྒྱས་ཀྱི་སྲས་ཡིན་ན་བྱང་སེམས་ཐམས་ཅད་རྒྱལ་སྲས་སུ་འགྱུར་རམ་ཞེ་ན། དེ་ལྟར་ཡིན་ཏེ། "རྒྱལ་སྲས་ཆེན་པོ་རྣམས་ལ་གནོད་པ་དང་སྡུག་བསྔལ་བསྐྱེད་པའི་བསམ་པ་སོགས་དོ་གལ་ཆེན་པོས་ཏེ་སྲོག་ལ་བབ་ཀྱང་ཁོང་ཁྲོ་བ་སོགས་སྡིག་པའི་སེམས་མི་འབྱུང་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་ 27ཞེས་གསུངས་པ་ལྟར་བྱང་ཆུབ་སེམས་དཔའ་ཐམས་ཅད་རྒྱལ་སྲས་ཀྱི་མིང་གིས་བསྟན་པར་མཛད་དོ། །
ཁྱད་པར་གྱི་ཡོན་ཏན།
རྒྱལ་སྲས་རྣམས་ཀྱི་ཁྱད་པར་གྱི་ཡོན་ཏན་ནི་"རྒྱལ་སྲས་བྱང་ཆུབ་སེམས་དཔའ་རྣམས་ཀྱིས་མི་བསླབ་པའི་ཤེས་བྱ་དེ་ནི་གང་ཡང་ཡོད་པ་མིན་ཏེ་གནས་མཐའ་དག་ལ་སློབ་པ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་ 113 ཞེས་གསུངས་པ་ལྟར་ཤེས་བྱ་ཐམས་ཅད་ལ་མཁས་ཤིང་དགེ་བའི་བཤེས་གཉེན་ལ་བརྟེན་ནས་ཡོན་ཏན་རྫོགས་པར་བྱེད་པའོ། །

ལུང་ཁུངས།